Prinášam preložený a upravený rozhovor s umelkyňou Migi, ktorá má na starosti celú radu modelov zo spoločnosti Migidoll :)
1. Koľko máš rokov?
Narodila som sa v roku 1978 a mám teraz 36 rokov.
2. Kedy si po prvý krát objavila BJD?
Mala som 25, keď som po prvý krát spoznala BJD.
Videla som nejaké porcelánové bábiky v jednom časopise a boli tak krásne.
O BJD som potom začala hľadať na internete.
3. Aká je tvoja obľúbená BJD?
Mojimi obľúbenými BJD sú japonské bábiky, ktoré sa volajú Unoa.
4. Koľko BJD vlastníš?
Asi niečo okolo 20 bábik, z toho 80% sú bábiky, ktoré som vyrobila.
5. Aký je tvoj obľúbený Migidoll model?
Mám rada všetky z nich, ale povedala by som, že Ryu a Yuri, ak sa ma niekto spýta, sú moje obľúbené.
6. Kde čerpáš inšpiráciu? Aké sú tvoje vzory?
Získavam inšpiráciu z mnohých typov vecí, akými sú napríklad krásne modelky, filmy, animácie, postavy a postavy z hier.
7. Tvoríš svoje modely na základe skutočných osôb?
Nikdy som nerobila bábiku, podľa skutočných ľudí, ale niekedy dostávam od nich inšpiráciu.
Napríklad model Cho alebo Yuri. Cho vznikol na základe obrázku s modelom, ktorý sa nazýva Riku a, ktorý vyzerá trochu osamelý. Yuri bola vyrobená podľa obrázku Sohee, ktorá je členom kórejskej skupiny Wonder Girls. Jej tvár je trošku bacuľatá. Sú to vlastne úplne iné tváre, aj napriek môjmu zámeru, ale spomínam si, že som bola celkom spokojná.
8. Máš nejaké bábiky, ktoré si vyrobila len pre seba?
Bábiku, ktorú som robila pre seba je model Ryu.
Bývali doby, kedy som nedokázala robiť bábiky a trpela pocitom frustrácie. V tej dobe som si uvedomila, že by som mala robiť len bábiky, ktoré naozaj chcem a potom sa zrodil Ryu.
Reakcie ľudí na Ryu neboli dobré, skôr chladné.
Krásne bábiky boli v tej dobe veľmi populárne, Ryu však vyzeral príliš "realisticky". No ja som s modelom Ryu bola aj tak spokojná, pretože bol pre mňa úplne perfektný.
Ryu som dala hlbokú lásku a stal sa tak základom Migidoll.
9. Ako si sa dostala k vytváraniu svojich vlastných modelov?
Raz som mala možnsť vidieť Final Fantasy 7. Bola som celkom v škoku z animácie a stala som sa závislou na postavách. Nevedomky som začala vnímať ich oči, nos a pery. Bola som celkom nadšená a nedokázala som ovládať svoje emócie. A potom ma napadol Ryu, čo bola aj prvá bábika, ktorú som chcela vyrobiť.
Pokračovanie nabudúce...